stanford-oval/wikipedia huggingface dataset:
Celebration (שיר של קול אנד דה גאנג)
גרסת קיילי מינוג

הזמרת-יוצרת האוסטרלית, קיילי מינוג, הוציאה גרסת כיסוי לשיר ב-16 בנובמבר 1992. השיר יועד במקור עבור אלבום האולפן הרביעי שלה, Let's Get to It, אם כי הופיע לבסוף כסינגל השני של אלבום הלהיטים הראשון שלה, Greatest Hits.
"Celebration" צוטט פעמים רבות כאחד השירים האהובים על מינוג, והוא נכלל בשלושה מאלבומי הלהיטים הגדולים שלה, Ultimate Kylie (אנ'),‏ The Best of Kylie Minogue ו-Step Back in Time: The Definitive Collection. גרסת רמיקס טכנו-רייב של השיר מופיע באלבום הרמיקס Non-Stop History 50+1 של Kylie.
גרסת קיילי מינוג > מיקומי שיא

|   ‏‏‏  מצעדים ודירוגים (1992–1994)> מדינה |   ‏‏‏  מצעדים ודירוגים (1992–1994)> מצעד |   ‏‏‏  מצעדים ודירוגים (1992–1994)> מיקום שיא |   ‏‏‏  מצעדים ודירוגים (1992–1994)>  |
| --- | --- | --- | --- |
|  אוסטרליה | מצעד הסינגלים האוסטרלי | 21 |  |
|  אירלנד | מצעד הסינגלים האירי | 11 |  |
|  הממלכה המאוחדת | מצעד הסינגלים הבריטי | 20 |  |
|  הממלכה המאוחדת | מצעד הדאנס הבריטי | 25 |  |
|  פלנדריה | אולטראטופ 50 | 26 |  |
It Only Hurts When I'm Breathing

It Only Hurts When I'm Breathing (בעברית: זה כואב רק כשאני נושמת) הוא סינגל שהוקלט על ידי הזמרת-יוצרת הקנדית שאניה טוויין, מתוך אלבומה הרביעי, Up!. השיר יצא לאור ב-9 בפברואר 2004, כסינגל השמיני והאחרון מתוך האלבום, וכסינגל השלושים ואחד של טוויין.
עם יציאתו נכנס השיר אל המקום ה-71 במצעד הבילבורד הוט 100.
רקע וכתיבה

בדומה ל-"Whose Bed Have Your Boots Been Under?" ו-"The Woman in Me (Needs the Man in You)" השיר נכתב, הולחן והופק על ידי שאניה טוויין ורוברט ג'ון "מאט" לאנג. השיר הוא שיר בסגנון הקאנטרי-פופ, המשלב בתוכו גם את סגנון מוזיקת העולם וגם את סגנון המוזיקה העכשווית למבוגרים.
עם השיר הופיעה טוויין לראשונה ב-3 ביולי 2005, בפארק נובלן שבאירלנד.
הצלחה

השיר זכה להצלחה נאה בארצות הברית, כאשר נכנס אל המקום ה-71 במצעד הבילבורד הוט 100. במצעד שירי הקאנטרי הגיע אל המקום ה-18. במצעד השירים העכשוויים למבוגרים הגיע אל המקום ה-16, ובמצעד השנתי של המצעד אל המקום ה-20.
בנוסף לכך, השיר היה מועמד בטקס פרסי מוזיקת הקאנטרי הקנדי, בקטגוריית "שיר השנה".
סיקור של השיר ציין כי השיר מראה את כשרונה של טווין ככותבת שירים המסוגלת להתמודד גם עם הנושא של שברון לב.
מיקומי שיא

|   ‏‏‏  מצעדים ודירוגים (2004)> מדינה |   ‏‏‏  מצעדים ודירוגים (2004)> מצעד |   ‏‏‏  מצעדים ודירוגים (2004)> מיקום שיא |   ‏‏‏  מצעדים ודירוגים (2004)>  |
| --- | --- | --- | --- |
|  ארצות הברית | בילבורד הוט 100 | 71 |  |
|  ארצות הברית | מצעד השירים העכשוויים למבוגרים | 16 |  |
|  ארצות הברית | מצעד שירי הקאנטרי | 18 |  |
|   ‏‏‏  מצעדי סוף שנה (2004)> מדינה |   ‏‏‏  מצעדי סוף שנה (2004)> מצעד |   ‏‏‏  מצעדי סוף שנה (2004)> מיקום שיא |   ‏‏‏  מצעדי סוף שנה (2004)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד השירים העכשוויים למבוגרים | 30 |  |
CD Baby

| --- | --- |

 נתונים כלליים
 מייסדים:  Derek Sivers 
 תקופת הפעילות:  1997–הווה (כ־27 שנים) 
 מיקום המטה:  פורטלנד 
 ענפי תעשייה:  הפצה דיגיטלית
  
 cdbaby.com
 
CD Baby היא חנות מוזיקה מקוונת, המתמחה במוזיקה עצמאית.
האתר הוקם בשנת 1998 על ידי דרק סילברס, מוזיקאי וסוכן נדל"ן, על-מנת למכור את הדיסקים שלו באינטרנט, ועם הזמן החל למכור אלבומים של חברים ולהקות מקומית. הוא הרחיב את החנות ותוך מספר שנים נהפכה לאתר המוביל במכירת מוזיקה עצמאית.
ארבעה העקרונות שהובילו את סילברס בניהול החנות הם:
האמנים יקבלו תשלום כל שבוע.
האמנים יקבלו את שמם וכתובתם של כי מי שקנה את המוזיקה (אלא אם כן הרוכש סירב לכך).
האמנים לעולם לא יוצאו מהחנות אם הם לא מכרו מספיק.
החנות לא תאפשר פרסום אמנים מסוימים.
בשנת 2001 החברה עברה לפורטלנד וזה היה מיקום המטה של החברה בכל שנות פעילותה.
בשנת 2008 אתר החברה היה המקור העיקרי להורדת מוזיקה של אפליקציה שפותחה על ידי חברת דידיום. בשנת 2008 חברת "Disc Makers" רכשה את האתר תמורת 22 מיליון דולר.
נכון לשנת 2010 יש יותר מ-250,000 אלבומים למכירה באתר. בשנת 2018 החברה שילמה לאמנים שמיוצגים באתר מעל ל-100 מיליון $, ובכך סך הכל התשלומים הגיוע ל-700 מיליון דולר. בין האמנים המיוצגים באתר נמנים אינגריד מייקלסון, Twenty One Pilots, אלו בלאק, בון איבר ונוספים.
בשנת 2019 באתר היו יצירות של כ-650 אמנים ובסך הכל כ-9 מיליון יצירות. בשנת 2019 האתר נמכר לחברת Downtown תמוכת 200 מיליון $. במרץ 2020 הוכרז על סגירת האתר.
Combat Arms

| --- | --- |

 כללי
 תאריך הוצאה:  נובמבר 2007 (קוריאה הדרומית)   11 ביולי 2008 (אמריקה הצפונית)   ינואר 2009 (אירופה)
 סוגה:  משחק ירי בגוף ראשון
 פיתוח:  Doobic Studios
 הוצאה לאור:  Nexon 
 שפות:  אנגלית, סינית מפושטת, יפנית, ספרדית, תאית, קוריאנית, טורקית, פולנית, איטלקית, גרמנית, סינית מסורתית 
 הפצה:  Nexon
 דרישות תוכנה
 מנוע משחק:  Lithtech Jupiter
 מצבי משחק:  משחק רשת
 פלטפורמות:  Microsoft Windows
 דרישות מערכת
 מעבד:  פנטיום 3 במהירות 1GHz (מומלץ: פנטיום 4 במהירות 2.4GHz)
 זיכרון:  256MB (מומלץ: 512MB)
 כרטיס מסך:  GeForce 2MX או תואם (מומלץ: GeForce FX 5600 או תואם)
 מקום פנוי:  2 GB
 מערכת קול:  תואמת DirectX 9.0c
 בקרים:  מקלדת ועכבר
 combatarms-r.valofe.com
 
Combat Arms (בעברית: כוחות קרביים, ידוע גם בתור "קומבט ארמס" או "קומבט") הוא משחק פעולה מסוג יריות גוף ראשון, שפותח על ידי Doobic Studios הדרום קוריאנית ומופץ על ידי Nexon לקוריאה הדרומית, צפון אמריקה, אירופה, ברזיל ורוסיה. המשחק זמין לשחקן הישראלי, באופן דומה גם לכלל השחקנים במזרח התיכון, בגרסתו האירופית בלבד (Combat Arms EU).
משחקיות

בדומה למשחקים אחרים מהז'אנר הזה, דוגמת Counter-Strike, Call Of Duty, ועוד, המשחק הוא משחק יריות ריאליסטי בו חיילים נלחמים אלה באלה בזירות מציאותיות ובכלי נשק מציאותיים דוגמת רובי סער, אקדחים, רובי ציד, תת-מקלעים, רובי צלפים ועוד. המשחק מציע מגוון מצבי משחק, החל ממצבים קלאסיים דוגמת קרב "כולם על כולם", קרב "קבוצה נגד קבוצה", Capture the Flag ואף אפשרות למשחק קואופרטיבי (Coop), עד למצבי משחק פחות נפוצים (במשחקים אחרים) כגון נטרול פצצה, לכידת מרגלים, חיפוש והשמדה, ציד זומבים כיבוש יעדים ועוד. למשחק יש מערכת דירוג שחקנים שמבוססת על נקודות ניסיון, רמות ודרגות צבאיות שהשחקן מתקדם בהן (בדומה למצב מרובה המשתתפים של Call of Duty). ביצוע משימות, הריגת שחקנים אחרים ועליית בדרגות מביאים עימן לא רק נקודות ניסיון אלא גם Gear Points (GP) שנחשב ככסף במשחק וניתן לקנות איתו ציוד כגון כלי נשק ואביזרים לשיפור הנשק, ציוד מגן ועוד עזרים שונים. בנוסף לכך, ניתן לקנות עוד אביזרים ואף חבילות GP ב"שוק השחור" של המשחק (חנות ה־Cash של נקסון) בעזרת נקודות NX Cash שאותן ניתן לקנות בכסף אמיתי (אלה אותן הנקודות שמשרתות גם את מייפל סטורי, ושאר המשחקים שמופצים על ידי נקסון). החפצים שנקנים מחנות ה־Cash ייחודיים בכך שאלו חפצים שאין אפשרות להשיגן בחנויות רגילות, ואין עליהם הגבלה של רמה או דרגה צבאית, היתרון שבקניית כלי נשק מהשוק השחור היא שניתן להחזיק בנשק לכול החיים (permenent), כלי נשק אלו עולים כ - 30 אלף NX, קרוב ל 25 אירו בימינו.
למשחק ישנם יותר מ 10 מיליון שחקנים רשומים. בשנת 2016 מספר השחקנים וההורדות ירד אל פחות מ 6.5 מיליון. קהילת המשחק מאפשרת הקמת קבוצות משחק (קלאנים) וכמו כן כל שחקן יכול להחזיק ברשימת חברים אישית. המשחק משוחק גם באופן תחרותי במסגרת הליגה המקצועית Online Gaming League שנקסון מממנת. ידוע על עוד ליגה (מבית נקסון) שצפויה לבוא בעתיד הקרוב, ובה קומבט ארמס גם ישוחק בה באופן תחרותי.
פיתוח

הבטא הסגורה של המשחק החלה ב-30 במאי 2008 והציגה רק 4 מפות ו30 כלי נשק, הייתה זמינה להורדה באופן בלעדי לאתר FilePlanet וזמינה רק למשתמשים מצפון אמריקה, דרום אמריקה ואוסטרליה. ב-26 ביוני של אותה שנה המשחק נכנס לשלב "קדם-בטא-פתוחה" כאשר באותו זמן יצאה לאור הבטא הסגורה לגרסה האירופית. שלב הבטא הסגורה הסתיים באופן סופי בנובמבר של אותה שנה וחודש לאחר מבן המשחק נכנס לבטא פתוחה שנמשכה עד דצמבר 2008.
המשחק יצא לאור בהדרגה לכלל העולם, כאשר ב 2009 המשחק יצא לאור בגרסה ברזילאית תחת המפיצה Level Up! Interactive, וב 2009 גם ברוסיה.
נכון ל-2015 המשחק עדיין מקבל עדכונים על בסיס קבוע בתדירות גבוהה ולשחקן זמינות 56 מפות בהם הוא יכול לשחק נגד אחרים בנוסף למספר רב של שרתים קבועים.
ב-2015 הכריזה נקסון כי היא מעוניינת לבצע "מיזוג טרנס-אטלנטי" בין הגרסה האירופאית לזו האמריקאית, בכך שתפתח שרתים "גלובאליים" בה יוכלו שחקנים גם מהגרסה האירופאית וגם מהגרסה האמריקאית לשחק ביחד. עם זאת, שחקנים אירופאיים לא יוכלו לשחק בשרתים אמריקאיים, ולהפך.
ב-22 בנובמבר 2017, נקסון הפסיקה רשמית את פיתוח המשחק ואת תפעול השרתים של קומבט ארמס. החל מהתאריך הזה,  VALOFE Global החלה את פיתוח המשחק ותפעול השרתים, בעקבות עסקה בין נקסון ל־VALOFE, במהלכה נקסון מכרו את המשחק Combat Arms: Reloaded לחברה VALOFE.
ב-5 בדצמבר 2017, הכריזה VALOFE בפורום ובדף הפייסבוק הרשמי שלה על כך שהם התחילו לעבוד על החזרת הגרסה הקלאסית של המשחק בעקבות ביקוש בלתי פוסק ונמנע של קהילת השחקנים להחזרת הגרסה הישנה של המשחק, זו שהביאה לרף שחקנים גבוה וכזה שלא נראה כמותו אי פעם במשחק מחשב חינמי מגוף ראשון (מה ש-Nexon סירבה לעשות ואף קיבלה קשות נזופים מהקהילה שאי הקשבה תגרום לקריסת כללית של המשחק מבחינת שחקנים מה שהוביל למציאות). באותו היום VALOFE שחררה סקר שבו נשאל האם השחקנים רוצים בגרסת המשחק הישנה והציבה רף של 10,000 הצבעות חיוביות שיובילו לפתיחת הבטא שעליה הם עבדו כמו כן.
ב-1 בינואר 2018, הודיעה VALOFE כי החליטה להחזיר את הגרסה הקלאסית של המשחק ושחררה בטא סגורה למשחק שנמשכה כ-שבועיים.
ב-31 בינואר 2018 שחררה רשמית את הגרסה המלאה של המשחק הכוללת פאץ ולאנצ'ר חדש.
באותו היום קיבלה ביקורות רעות משחקני "Reloaded" על התנהלותה הכוזבת ואי ההתייחסות לכאלו שלא תמכו בהחזרת הגרסה הישנה.
שבוע אחרי, הכריזה VALOFE ואמרה כי פתיחת הגרסה הקלאסית של המשחק לא תמנע ממנה להמשיך לתפעל את Reloaded ואף תמנע ותפעיל עוד חברי משרד ועובדים (Game Masters וצוות מפתחים מיוחס לכל גרסה).
באותו החודש, שחררה VALOFE אתר מיוחד שבו אפשר היה להעביר את הרמות של המשתמשים מה-Reloaded אל ה-Classic (אפשרות זו הייתה ניתנת רק לאותם אלו שביצעו את ההעברה של החשבונות מ-NEXON ל-VALOFE כפי שניתן היה לעשות ב-2017 ואפשרה העברה של הרמה (Rank) בלבד, ללא שום פריט).
כיום, קיימות 2 גרסאות למשחק. גרסת ה"Reloaded" וגרסת ה"Classic".
ל-VALOFE מגוון רחב של אמצעי תקשורת מתקדמים (כאלו שלא היו בתקופת NEXON), שבהן ניתן לדווח על שחקנים, להציע דברים ואף לדבר עם מנהלי משחק מאומתים (GM) דרך תוכנת התקשורת המדוברת, Discord. כמובן שהכול נעשה דרך צ'אט ואפשרות התקשורת באמצעות פורום המשחק עדיין זמינה ופתוחה.
Come Around Sundown

Come Around Sundown הוא אלבום הסטודיו החמישי של להקת הרוק האמריקאית, קינגס אוף ליאון. האלבום יצא באירלנד, אוסטרליה וגרמניה ב-15 באוקטובר 2010, בממלכה המאוחדת ב-18 באוקטובר ובצפון אמריקה ב-19 באוקטובר. עטיפות האלבום ורשימת ההשמעה פורסמו ב-3 בספטמבר 2010. הסינגל המוביל מן האלבום, Radioactive, הושק ב-8 בספטמבר באתר הרשמי של הלהקה. ביום שלאחר מכן, השיר יצא לתחנות הרדיו באוסטרליה, וב-14 בספטמבר 2010 יצא השיר כסינגל.
עם יציאתו, הגיע האלבום למקום הראשון במצעדי האלבומים באוסטרליה, אוסטריה, בלגיה, קנדה, גרמניה, אירלנד, שווייץ ובממלכה המאוחדת. בשבוע הראשון לצאתו, מכר האלבום כ-183,00 עותקים בממלכה המאוחדת, כש-49,000 מתוכם דיגיטליים, ובכך שבר האלבום את שיא המכירות הדיגיטליות בשבוע של אלבום בממלכה המאוחדת. הוא אחד האלבומים הנמכרים בממלכה המאוחדת ב-2010, עם מכירות של כ-700,000 עותקים. האלבום זכה בעיקר לביקורות חיוביות, ומגזין הרולינג סטון דירג אותו במקום ה-18 במצעד "האלבומים הטובים ביותר לשנת 2010".
האלבום היה מועמד לפרס גראמי בקטגוריית "אלבום הרוק הטוב ביותר" בטקס גראמי ה-54.
רשימת השמעה

כל השירים והלחנים נכתבו על ידי קינגס אוף ליאון.
| מס' | שם | משך |
| --- | --- | --- |
| 1. | The End  | 4:24 |
| 2. | Radioactive  | 3:26 |
| 3. | Pyro  | 4:10 |
| 4. | Mary  | 3:25 |
| 5. | The Face  | 3:28 |
| 6. | The Immortals  | 3:28 |
| 7. | Back Down South  | 4:01 |
| 8. | Beach Side  | 2:50 |
| 9. | No Money  | 3:05 |
| 10. | Pony Up  | 3:04 |
| 11. | Birthday  | 3:15 |
| 12. | Mi Amigo  | 4:06 |
| 13. | Pickup Truck  | 4:44 |
| משך כולל: | משך כולל: | 47:26 |
| מהדורת דלוקס/יפנית> מס' | מהדורת דלוקס/יפנית> שם | מהדורת דלוקס/יפנית> משך | מהדורת דלוקס/יפנית>  | מהדורת דלוקס/יפנית>  | מהדורת דלוקס/יפנית>  | מהדורת דלוקס/יפנית>  | מהדורת דלוקס/יפנית>  | מהדורת דלוקס/יפנית>  | מהדורת דלוקס/יפנית>  |
| --- | --- | --- | --- | --- | --- | --- | --- | --- | --- |
| 14. | Celebration  | 5:03 |  |  |  |  |  |  |  |
| 15. | Closer (רמיקס)   | 4:51 |  |  |  |  |  |  |  |
| 16. | Radioactive (רמיקס)   | 3:29 |  |  |  |  |  |  |  |
| משך כולל: | משך כולל: | 60:49 |  |  |  |  |  |  |  |
היסטוריית מצעדים

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 1 |
|  אוסטרליה | מצעד האלבומים האוסטרלי | 1 |
|  אירופה | מצעד האלבומים האירופאי | 1 |
|  איטליה | מצעד האלבומים האיטלקי | 16 |
|  אירלנד | מצעד האלבומים האירי | 1 |
|  ארצות הברית | בילבורד 200 | 2 |
|  ארצות הברית | בילבורד אלבומי רוק | 1 |
|  ארצות הברית | בילבורד אלבומים אלטרנטיביים | 1 |
|  גרמניה | GfK – טופ 100 | 1 |
|  דרום אפריקה | אנטרטיינמנט מוניטורינג אפריקה | 3 |
|  הולנד | מצעד 100 האלבומים ההולנדיים | 2 |
|  הונגריה | Mahasz | 40 |
|  הממלכה המאוחדת | מצעד האלבומים הבריטי | 1 |
|  ולוניה | אולטראטופ 40 | 13 |
|  מקסיקו | טופ 100 – מקסיקו | 9 |
|  נורווגיה | VG-lista | 3 |
|  ניו זילנד | המצעד הניו זילנדי הרשמי | 1 |
|  ספרד | PROMUSICAE | 7 |
|  סקוטלנד | מצעד האלבומים הסקוטי | 1 |
|  פולין | ZPAV | 1 |
|  פורטוגל | מצעד האלבומים הפורטוגזי (AFP) | 3 |
|  פלנדריה | אולטראטופ 50 | 1 |
|  צרפת | SNEP | 27 |
|  קנדה | מצעד האלבומים הקנדי | 1 |
|  שוודיה | סוורייטופליסטן | 10 |
|  שווייץ | המצעד השווייצרי | 1 |
נתוני מכירות

| מקום | תארים | מכירות |
| --- | --- | --- |
| אוסטרליה (ARIA) | פלטינה ×2 | 140,000 |
| אוסטריה (IFPI Austria) | פלטינה | 20,000 |
| בלגיה (BEA) | זהב | 15,000 |
| קנדה (Music Canada) | פלטינה | 80,000 |
| דנמרק (IFPI Danmark) | פלטינה | 20,000 |
| פינלנד (Musiikkituottajat) | זהב | 10,803 |
| גרמניה (BVMI) | פלטינה | 200,000 |
| אירלנד (IRMA) | פלטינה ×3 | 45,000 |
| הולנד (NVPI) | זהב | 25,000 |
| ניו זילנד (RMNZ) | פלטינה | 15,000 |
| פולין (ZPAV) | פלטינה | 20,000 |
| פורטוגל (AFP) | זהב | 10,000 |
| הממלכה המאוחדת (BPI) | פלטינה ×3 | 915,329 |
| ארצות הברית (RIAA) | זהב | 500,000 |
סיכום
| אירופה (IFPI) | פלטינה | 1,000,000 |
Army of Mushrooms

Army Of Mushrooms (בעברית: צבא של פטריות) הוא האלבום השמיני של הרכב המוזיקה האלקטרונית הישראלי אינפקטד מאשרום.
הפקה

האלבום יצא ב-8 במאי 2012, תחת חברת התקליטים Dim Mak Records ורובו כלל רצועות בסגנונות שלא היו אופייניים לאינפקטד עד כה, כגון אלקטרו האוס, דראם נ' בייס ודאבסטפ ובין היתר נכללות בו רצועות כמו רמיקס לשיר The Pretender (במקור שיר של Foo Fighters), קטע דאבסטאפ נסיוני בשם "U R So Fucked" (שיצא קודם לכן כסינגל ב-14 בפברואר 2012) וקטע הטראנס ה"טהור" היחיד באלבום "Serve My Thirst" .
עטיפת האלבום נחשפה לראשונה ב-20 במרץ 2012.
"Nation of Wusses" יצא כסינגל ב-3 באפריל 2012.
האלבום הודלף לרשת ב-1 במאי כשבוע לפני תאריך יציאתו הרשמי.
הרצועות באלבום

| מס' | שם | משך |
| --- | --- | --- |
| 1. | Nevermind  | 6:05 |
| 2. | Nothing to Say  | 6:28 |
| 3. | Send Me an Angel (רמיקס לשיר "שלח לי מלאך" של משינה)   | 7:25 |
| 4. | U R So Fucked  | 4:41 |
| 5. | The Rat  | 7:43 |
| 6. | Nation of Wusses  | 7:02 |
| 7. | Wanted To (הופעת אורח של מאיה איזקוביץ וריאן סטאר יוצאת אמריקן איידול)   | 3:24 |
| 8. | Serve My Thirst  | 6:46 |
| 9. | I Shine  | 5:43 |
| 10. | Drum N Bassa  | 7:12 |
| 11. | The Pretender (רמיקס לשיר "The Pretender" של פו פייטרס)   | 6:34 |
| 12. | The Messenger 2012  | 10:38 |
| 13. | Swingish (קטע בונוס לקונים את האלבום מחנות אייטונס)   | 6:16 |
| משך כולל: | משך כולל: | 83:57 |
1252

שנת 1252 היא השנה ה-52 במאה ה-13. זוהי שנה מעוברת, שאורכה 366 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
אירועים

15 במאי – ad extirpanda, בולה אפיפיורית בה אינוקנטיוס הרביעי מאשר עינויים במהלך חקירות אינקוויזיציה
נולדו

25 במרץ – קונראד השלישי, מלך ירושלים (הוצא להורג ב-1268)
נפטרו

3 בפברואר – סוויאטוסלאב השלישי, נסיך ולדימיר (נולד ב-1196)
1 באוגוסט – ג'ובאני דה פיאן דל קרפינה, נזיר פרנציסקני (נולד ב-1185)
26 בנובמבר – בלנקה, נסיכת קסטיליה, אשתו של לואי השמיני ואמו של לואי התשיעי (נולדה ב-1188)
27 בנובמבר – בלנקה, נסיכת קסטיליה ואשתו של לואי השמיני (נולדה ב-1188)
ראו גם

ילידי 1252‎
נפטרים ב-1252‎
765

שנת 765 היא השנה ה-65 במאה ה-8. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
נולדו

מוחמד אבן אידריס א-שאפעי, משפטן והוגה דעות ערבי, אבי האסכולה השאפעית (נפטר ב-820)
29 בדצמבר – עלי א-רידא, אימאם השיעי השמיני (נפטר ב-818)
נפטרו

4 בדצמבר – ג'עפר א-צאדק, האימאם השיעי השישי (נולד ב-702)
14 בדצמבר – ג'עפר א-צאדק, אימאם השיעי השישי (נולד ב-702)
ראו גם

ילידי 765‎
נפטרים ב-765‎
Come Dance with Me!

Come Dance with Me!‎ הוא אלבום מאת הזמר האמריקני פרנק סינטרה שראה אור בשנת 1959. זהו אלבום האולפן ה-20 של סינטרה וה-13 שהוציא תחת חברת ההקלטות קפיטול.
זהו האלבום המצליח ביותר בקריירה של סינטרה, לאחר ששהה במשך שנתיים וחצי במצעד הבילבורד.
האלבום מכיל ביצועי סווינג כבדים ונגינת החצוצרות מובילה בו את התזמורת, על אף שכמה מהשירים באלבום איטיים ורגועים את הצלחתו הרבה הוא חייב לקטעים המהירים והעליזים.
הביקורות היללו את האלבום ובטקס הגראמי של שנת 1960, קטף !Dance With Me את פרס האלבום הטוב ביותר ואת פרס הביצוע הווקאלי הטוב ביותר בידי זמר, כמו כן זכה המארגן בילי מיי בפרס המארגן הטוב ביותר.
Come Dance With Me!, שהה במצעד אלבומי הפופ של מגזין הבילבורד במשך 140 שבועות והגיע למקום השני וכך גם במצעד הבריטי.
בשנת 1987 הוציאה חברת קפיטול את האלבום על גבי תקליטור, אל שירי האלבום המקורי התווספו 4 שירים נוספים.
משתתפים

פרנק סינטרה - קולות
בילי מיי - מארגן, מנצח
רשימת שירים

| מס' | שם | משך |
| --- | --- | --- |
| 1. | Come Dance With Me  | 2:30 |
| 2. | Something's Gotta Give  | 2:38 |
| 3. | Just In Time  | 2:23 |
| 4. | Dancing In the Dark  | 2:25 |
| 5. | Too Close For Comfort  | 2:33 |
| 6. | I Could Have Danced All Night  | 2:39 |
| 7. | Saturday Night (Is the Loneliest Night of the Week)  | 1:54 |
| 8. | Day In - Day Out  | 3:23 |
| 9. | Cheek To Cheek  | 3:05 |
| 10. | Baubles, Bangles and Beads  | 2:44 |
| 11. | The Song Is You  | 2:42 |
| 12. | The Last Dance  | 2:09 |
| משך כולל: | משך כולל: | 31:05 |
IPAQ

iPAQ הוא מותג מחשבי כף־יד המבוססים על מערכת ההפעלה Windows Mobile (או PocketPC כפי שנקראה בעבר) של תאגיד מיקרוסופט. המותג הושק על ידי יצרנית המחשוב קומפאק באפריל 2000. מאוחר יותר נקנה המותג על ידי חברת HP שהמשיכה לפתח ולייצר מחשבי כף יד מתוצרתה תחת השם iPAQ עד שנת 2011. ה-iPAQ זכה להצלחה רבה ושלט לאורך זמן בשוק מחשבי הכף יד בפלטפורמה זו.
ההיסטוריה > הדגמים הראשונים

קומפאק לא החלה את דרכה בשוק מחשבי הכף יד עם ה- iPAQ. בסוף שנות ה-90 היו אלו דגמי Aero שהתחרו בעיקר במכשירים מתוצרת HP ו-CASIO. הדגמים הראשונים מהמותג החדש היו ממשפחת iPAQ h3600, אשר הושקו באפריל 2000. הם הריצו את מערכת ההפעלה שהושקה זמן לא רב לפני כן, PocketPC 2000. מערכת ההפעלה החדשה הייתה קפיצת דרך רצינית לעומת הגרסאות הקודמות וכללה ממשק משתמש משופר. סדרת ה- h3600 של קומפאק זכתה להצלחה רבה על פני הדגמים המתחרים מתוצרת HP ו-Casio בעיקר בזכות החומרה המתקדמת והעיצוב המושך שיחד את הדגם של קומפאק על פני המתחרים. בשילוב עם מערכת הפעלה חדשה, הדגם זכה להצלחה רבה שנגסה בנתח השוק של מכשירי ה-Palm ששלטו באותה תקופה בשוק מחשבי הכף יד.
דגמי ה- h3600 התאפיינו במעבד חזק מאוד במונחים של אותם זמנים (206MHz), במסכים צבעוניים ברמת הפרדה של 12bit (כלומר 4096 צבעים שונים) ובזיכרון גדול במונחים של אותם ימים (החל מ-32MB בדגמים 3630 ו- 3650, ועד 64MB בדגם 3670). יחודו העיקרי של ה- iPAQ על פני המתחרים היה האפשרות להוסיף לו התקנים נוספים באמצעות מה שנקרא "שרוולי הרחבה", שהיו מתלבשים על חלקו האחורי של המכשיר והיו מוסיפים לו אופציות כגון הרחבת זיכרון, קישוריות אלחוטית, יציאות וידאו או אפילו מצלמה. במקביל לדגמי h3600 הושק גם הדגם iPAQ h3100 - דגם זול יותר ופשוט יותר שלא זכה להצלחה לה זכו הדגמים האחרים.
בקיץ 2001 עקפו מכירות ה-iPAQ את מכירות חברת פאלם, וקומפאק הייתה היצרנית המובילה בשוק מחשבי כף היד.
ההיסטוריה > תקופת PocketPC 2002

עם השקת מערכת ההפעלה החדשה יותר של PocketPC 2002 בספטמבר 2001, הכריזה קומפאק על הסדרות h3700 ו-h3800. מכשירי ה-h3700 היו זהים לסדרת ה h3600 מלבד העובדה שהגיעו עם מערכת ההפעלה החדשה כשהיא כבר מובנית בתוכם. סדרת ה-h3800 הייתה סדרה חדשה ומשופרת. קומפאק המשיכה עם הקו העיצובי שאפיין את הדגמים הקודמים שלה, קו שלטענת רבים מסביר את הצלחתו של המכשיר. השיפורים בדגמים החדשים התבטאו במסך איכותי יותר בעל הפרדת צבעים של 16bit (הפרדה של 65,536 צבעים), ואופציה חדשה להרחבת זיכרון באמצעות חריץ הרחבה מובנה התומך בכרטיסים מסוג SD/MMC. למרות חריץ ההרחבה המובנה, קומפאק לא זנחה את רעיון ההרחבה באמצעות שרוולים. יתרה מזאת, הדגמים החדשים תאמו לשרוולים של הדגמים הישנים, דבר שהקל מאוד על בעלי הדגם הישן שרצו לרכוש את הדגם החדש. אחד הדגמים (3780) כלל גם התקן תקשורת אלחוטית מובנית בתקן Bluetooth שהיה חדיש מאוד ונדיר באותה תקופה.
בעקבות ההצלחה של סדרת ה-H3800 הכריזה קומפאק על סדרת ה- H3900. השיפורים בדגמים החדשים התבטאו במסך משופר, ומעבד חדש במהירות של 400MHz, בנוסף למשדר תת-אדום לטווחים ארוכים (שהוסיף למחשב אופציה לתפקד גם כשלט לטלוויזיה באמצעות תוכנה מובנית). הדגמים החדשים לא היוו שדרוג מהותי מהדגמים הקודמים וגם מבחינה חיצונית הם נראו בדיוק כמו דגמי ה-H3800. דגם זה היה האחרון שנוצר תחת חברת קומפאק.
ההיסטוריה > שנות HP הראשונות

לאחר השתלטות HP על המותג נוצרו הרבה ספקולציות בשאלה כיצד יראו הדגמים החדשים. HP הייתה אחת מהמתחרות של קומפאק בשוק מחשבי הכף יד (כמו גם בשוק המחשבים האישיים והניידים) ולכן המהלך נראה תמוה בעיני רבים. HP ציינה כי תפסיק לייצר מחשבי כף יד תחת מותג הבית שלה שנקרא Jornada, ותשקיע את משאביה בפיתוח דגמי iPAQ חדשים תוך שימוש בידע ובניסיון שצברה מפיתוח ה-Jornada לאורך השנים. היו שטענו שמדובר במהלך שימחוק את התחרות מהשוק, עם היעלמותה האלגנטית של המתחרה CASIO (שכנראה לא הייתה מעוניינת בפיתוח דגמים חדשים) ואי המצאות מתחרה הולם שהצליח להגיע לנתח שוק משמעותי.
המכשיר הראשון שהוכרז תחת כנפיה של HP היה ה- iPAQ h1910, התשובה של HP למכשירי ה-Palm שעדיין שלטו בשוק שאותה תקופה. הדגם החדש היה קטן וקל באופן משמעותי מהדגמים הקודמים של iPAQ וגם מחירו לא היה גבוה, בדומה למחירים הנמוכים של דגמי Palm. בדגם החדש, לאכזבתם של רבים, זנחה HP את מורשת שרוולי ההרחבה שאפיין את כל דגמי ה- iPAQ הקודמים, והשאירה רק אופציית הרחבת זיכרון באמצעות כרטיסי SD/MMC. אחת מהפונקציות שחברת HP הורישה לדגמי ה- iPAQ החדשים מקו המוצרים הקודם שלה הייתה האפשרות להחליף את הסוללה בצורה פשוטה בלי צורך לפרק את השלדה של המכשיר.
במקביל להשקת iPAQ h1910 הכריזה HP גם על סדרת דגמים מתקדמים ויקרים יותר. הדגם iPAQ h5450 כלל בתוכו את כל התכונות המתקדמות שהיו במחשבי כף יד באותה תקופה: מעבד מהיר, התקני אלחוט WiFi ו- Bluetooth, זיכרון 64MB וחריץ הרחבה SD בנוסף לתמיכה בשרוולי ההרחבה מדגמי קומפאק. החידוש בדגם זה הוא שילוב של סורק טביעות אצבע כמנגנון אבטחה להפעלת המכשיר. רבים התייחסו לפונקציה הזאת כאל גימיק שיווקי בלבד.
ההיסטוריה > תקופת Windows Mobile 2003

מערכת ההפעלה החדשה מתוצרת מיקרוסופט לא הביאה איתה שינויים מרחיקי לכת, אך דגמי iPAQ המבוססים עליה זכו דווקא להשקעה מסיבית מצד HP. בחציון השני של שנת 2003 השיקה חברת HP לא פחות משבעה דגמים חדשים, חלקם שדרוגים של דגמים ישנים וחלקם דגמים חדשים לחלוטין.
הדגמים שזכו לשדרוג היו ה-h1910, שהסתמן כהצלחה בעיקר בזכות ממדיו, וה-h5450. דגמי h1930 ו-h1940 החדשים היו דומים במראה לדגם h1910, אך הם באו עם מערכת ההפעלה החדשה ושיפורים מינוריים. דגם h1940 (להבדיל מ- h1930) כלל התקן תקשורת Bluetooth מובנה. ה-h5550 (המשכו של ה-h5450) כלל 128MB מובנים (לראשונה במחשב כף יד כלשהו) ומעבד משופר. בנוסף השיקה HP את הדגם h5150 שנבנה בהשראת ה-h5550 אך הכיל זיכרון פנימי מצומצם מאוד (32mb), תקשורת Bluetooth בלבד וללא אופציית אבטחה באמצעות טביעות אצבע.
הדגמים החדשים שנחשפו, לעומת זאת, היו חדשניים יותר אך לאכזבת חלק מהמשתמשים הם לא תמכו עוד בשרוולים. ה-h2210 הושק כמעט במקביל ל-h5550 והיה לדגם ה-iPAQ הראשון שכלל שני חריצי הרחבה מובנים (SD ו CF), למרות שדגמים בעלי שני חריצי הרחבה מיצרנים אחרים היו זמינים זה זמן רב. כ-4 חודשים לאחר מכן הושק הדגם h4150 אשר הכיל, בדומה ל-h5550\h5450, התקני תקשורת WiFi ו-Bluetooth מובנים, אף על פי שהגודל שלו הזכיר יותר את סדרת ה-h1900. שני הדגמים האלו זכו להצלחה רבה מאוד וביססו את מעמדה של HP כנגד מתחרות כגון דל שהוציאה דגמים במחירים זולים יותר.
HP השיקה דגמים נוספים באותה תקופה שלא זכו להצלחה רבה. ה-h4350, לדוגמה, היה זהה בתכונותיו ל-h4150 אך כלל מקלדת מלאה בחזית המכשיר. על אף הביקורות החיוביות, הביקוש לדגם היה דליל, כנראה עקב ממדיו הגדולים. ניסיון נוסף של HP היה ה-h6315, מחשב כף יד עם דגש על קישוריות אלחוטית שכלל גם תקשורת סלולרית GSM וגם התקני Wi-Fi ו- Bluetooth. הדגם נחשב בעיני רבים לכישלון הגדול ביותר של HP, בעיקר בגלל האיטיות ממנה סבל בשל השימוש במעבד חלש.